**Informació MUFACE- pcr covid** 13 octubre 2020

Els i les **professionals del sector educatiu assegurats amb la Mútua de Funcionaris Civils de l’Estat (MUFACE)**que tenen l’opció de **cobertura sanitària privada** disposaran d’atenció en programes de salut pública, via el sistema sanitari públic, en els casos de realització de PCR en cribratges i/o de PCR pel fet de ser contacte estret d’un cas positiu. En aquests casos, la PCR es farà via unitats mòbils o a l’Equip d’Atenció Primària (CAP) més proper al domicili habitual de l’assegurat.

En cas que la persona assegurada presenti símptomes i requereixi assistència sanitària (i per tant, davant una manifestació de símptomes, se sol·liciti una prova complementària com un PCR per assegurar el diagnòstic) la prova i el seguiment del cas s’ha de fer al centre privat assistencial habitual.

Pel que fa als i a les professionals del sector educatiu assegurats amb la Mútua de Funcionaris Civils de l’Estat (MUFACE) que tenen l’opció de **cobertura sanitària pública**, disposaran d’atenció sanitària general i dels programes de salut pública via el sistema sanitari públic al seu equip d’atenció primària assignat i/o via les unitats mòbils encarregades als seus efectes.

**Totes les persones assegurades per MUFACE disposaran d’un CIP (codi d’identificació personal) al Sistema Català de Salut**. Pel que fa als casos que han triat l’opció privada (i que no tenien prèviament CIP assignat), se’ls hi ha assignat un CIP d’ofici a partir de les dades que ha facilitat MUFACE; així en els propers dies rebran una targeta sanitària individual (TSI) a l’adreça postal que consta als arxius de MUFACE, amb la cobertura de programes d’interès sanitari DS (**no** cobertura general).

**En cas de no disposar de la targeta, s’ha de trucar al 061**perquè es pugui fer l’assignació d’un CIP dins del Registre central d’assegurats, o per poder consultar el codi assignat en el seu moment.

Una vegada es disposi del codi CIP, i per poder accedir als resultats i als informes, les persones assegurades han de descarregar-se l’aplicació**La Meva Salut**i donar-se d’alta mitjançant l’adreça [**https://lamevasalut.gencat.cat/registra-t**](https://lamevasalut.gencat.cat/registra-t)sense necessitat d’anar a cap centre sanitari.

Al Portal de centre hi ha aquesta informació.

<https://espai.educacio.gencat.cat/Departament/Comunicacio/Noticies/Pagines/informacio-muface.aspx>